***The Binding of Isaac: Rebirth*** é un videoxogo independente do xénero roguelike deseñado por Edmund McMillen e desenvolvido e publicado por Nicalis. *Rebirth* é unha reedición do videoxogo *The Binding of Isaac* desenvolvido por McMillen e Florian Himsl e publicado no ano 2011 como unha aplicación para Adobe Flash. A plataforma Flash tiña unha serie de limitacións que fixeron que McMillen traballase con Nicalis para producir *Rebirth* usando un motor de xogo máis avanzado para superar estas limitacións, permitíndolle a McMillen incorporar contido e características de xogo adicionais. *Rebirth* publicouse para Microsoft Windows, OS X, Linux, PlayStation 4 e PlayStation Vita en novembro de 2014, e para Xbox One, New Nintendo 3DS e Wii U en xullo de 2015. Tralo rexeitamento inicial de Apple ó xogo por mor do seu contido, Nicalis conseguiu a aprobación de Apple para publicar unha versión para iOS, lanzada o 11 de xaneiro de 2017. A versión para Nintendo Switch publicouse o 17 de marzo de 2017.

Ó igual que o xogo orixinal, a historia de *Rebirth* baséase na historia bíblica do sacrificio de Isaac, e está inspirado na propia infancia de McMillen no seo dunha familia relixiosa. A mecánica de xogo está inspirada no videoxogo *The Legend of Zelda* de 1986 para a NES. O xogador controla a un neno chamado Isaac. A nai de Isaac, convencida de que está a seguir os mandatos de Deus, quítalle a Isaac toda a súa roupa e posesións e péchao na súa habitación. Cando a súa nai tenta sacrificalo, Isaac escapa ó soto. O xogador controla a Isaac mentres atravesa varios niveis en forma de alxubes xerados de forma aleatoria. O xogador elimina os inimigos que van aparecendo usando as bágoas de Isaac como proxectís, e recolle obxectos que melloran as características e habilidades de Isaac. O xogo tivo dúas expansións, *Afterbirth* e *Afterbirth+*, en outubro de 2015 e xaneiro de 2017 respectivamente, con cada unha delas introducindo máis contido e modos de xogo, e con *Afterbirth+* engadindo a capacidade de utilizar mods creados polos usuarios.

Véxase tamén
------------

### Ligazóns externas

* 

* Páxina web oficial
* Rowen, Nic (11 de novembro de 2014). "Review: The Binding of Isaac: Rebirth". Destructoid. Consultado o 11 de febreiro de 2016.
* "Review: Binding of Isaac: Afterbirth+". *Destructoid* (en inglés). Arquivado dende o orixinal o 06 de setembro de 2017. Consultado o 2017-09-10.
* Parkin, Simon (12 de novembro de 2014). "The Binding of Isaac: Rebirth Review". *Eurogamer*. Consultado o 11 de febreiro de 2016.

|  |  |
| --- | --- |
| Control de autoridades | 
* Wd: Q16267631
* GameRankings: 177630
* GiantBomb: 3030-40865
* GOG: the\_binding\_of\_isaac\_rebirth
* HowLongToBeat: 9782
* Humble Bundle: the-binding-of-isaac-rebirth
* IGDB: the-binding-of-isaac-rebirth
* IMDb: tt4276210
* MobyGames: binding-of-isaac-rebirth
* OpenCritic: 171
* PCGW: The\_Binding\_of\_Isaac:\_Rebirth
* Steam: 250900
* VGG: 169418

 |

---

|  |  |
| --- | --- |
| Este artigo tan só é un bosquexo |  *Este artigo sobre videoxogos é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---